CELEX: 32020D1222(03)
Language: ga
Date: 2020-12-18 00:00:00
Title: Cinneadh ón gComhairle an 18 Nollaig 2020 lena gceaptar beirt chomhaltaí den Bhord Chomhairleach um Rialachas Staidrimh Eorpach 2020/C 445/02

22.12.2020   
               
               
                  GA
               
               
                  Iris Oifigiúil an Aontais Eorpaigh
               
               
                  C 445/3
               
            
         CINNEADH ÓN gCOMHAIRLE
         an 18 Nollaig 2020
         lena gceaptar beirt chomhaltaí den Bhord Chomhairleach um Rialachas Staidrimh Eorpach
         (2020/C 445/02)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Chinneadh (CE) Uimh. 235/2008 ó Pharlaimint na hEorpa agus ón gComhairle an 11 Márta 2008 lena mbunaítear an Bord Comhairleach um Rialachas Staidrimh Eorpach (1), agus go háirithe Airteagal 3 de,
         Ag féachaint don tuairim ón gCoimisiún Eorpach,
         De bharr an mhéid seo a leanas:
         
                     (1)
                  
                  
                     Lena Cinneadh an 18 Nollaig 2017 (2), cheap an Chomhairle triúr comhaltaí den Bhord Comhairleach um Rialachas Staidrimh Eorpach (an “Bord”) le haghaidh téarma oifige 3 bliana ón 1 Feabhra 2018.
                  
               
                     (2)
                  
                  
                     Tar éis do chomhalta amháin éirí as oifig roimh dheireadh a théarma oifige, rinne an Chomhairle, trí bhíthin Cinneadh an 19 Nollaig 2019 (3), comhalta nua den Bhord a cheapadh ar feadh téarma oifige 3 bliana.
                  
               
                     (3)
                  
                  
                     Rachaidh téarma oifige beirt chomhaltaí a ceapadh le Cinneadh an 18 Nollaig 2017 in éag an 31 Eanáir 2021. Tá sé riachtanach, dá bhrí sin, beirt chomhaltaí nua den Bhord a cheapadh a rachaidh i seilbh oifige ar dhul in éag dá dtéarmaí oifige sin.
                  
               
                     (4)
                  
                  
                     Luaitear in Airteagal 3(2) de Chinneadh Uimh. 235/2008/CE go bhfuil comhaltaí an Bhoird le roghnú as measc saineolaithe a mbeidh sár-inniúlacht acu i réimse an staidrimh,
                  
               TAR ÉIS AN CINNEADH SEO A GHLACADH:
         
            Airteagal 1
            Leis seo, ceaptar na daoine seo a leanas ina gcomhaltaí a dhéanfaidh ionadaíocht thar ceann na Comhairle ar an mBord Comhairleach um Rialachas Staidrimh Eorpach go ceann tréimhse 3 bliana ón 1 Feabhra 2021:
            
                        —
                     
                     
                        An tUasal Bart DE MOOR; agus
                     
                  
                        —
                     
                     
                        An tUasal Jørgen ELMESKOV.
                     
                  
         
            Airteagal 2
            Tiocfaidh an Cinneadh seo i bhfeidhm ar an tríú lá tar éis lá a fhoilsithe in Iris Oifigiúil an Aontais Eorpaigh.
            
         
         
            Arna dhéanamh sa Bhruiséil, 18 Nollaig 2020.
            
               
                  Thar ceann na Comhairle
               
               
                  An tUachtarán
               
               M. ROTH
            
         
         
            (1)  IO L 73, 15.3.2008, lch. 17.
         
            (2)  Cinneadh ón gComhairle an 18 Nollaig 2017 lena gceaptar triúr comhaltaí den Bhord Comhairleach um Rialachas Staidrimh Eorpach (IO C 439, 20.12.2017, lch. 5).
         
            (3)  Cinneadh ón gComhairle an 19 Nollaig 2019 lena gceaptar comhalta den Bhord Comhairleach um Rialachas Staidrimh (IO C 428, 20.12.2019, lch. 5).